సంజనా గణేశన్

సంజనా గణేశన్ (జననం 1991 మే 6) ఒక భారతీయ క్రీడా పాత్రికేయురాలు, యాంకర్, క్రికెట్ మ్యాచ్ ల ప్రసారకర్త.

 వృత్తి జీవితం 
సంజన మోడల్ గా కెరీర్ ప్రారంభించింది. ఆమె స్పోర్ట్స్ ప్రెజెంటర్, స్టార్ స్పోర్ట్స్ కోసం క్రికెట్, బ్యాడ్మింటన్ టోర్నమెంట్ల సమయంలో ప్రత్యేక ప్రదర్శనలను నిర్వహిస్తుంది. సంజన ఇంగ్లాండ్లో జరిగిన 2019 ప్రపంచ కప్, 2020 మహిళల టి 20 ప్రపంచ కప్, 2024 ఐసిసి పురుషుల టి 20 ప్రపంచ కప్ లలో పని చేసింది. ఆమె అనేక సీజన్లలో ఇండియన్ ప్రీమియర్ లీగ్ సమయంలో స్టార్ స్పోర్ట్స్ ప్రసార జట్టులో కూడా ఉంది.

 వ్యక్తిగత జీవితం 
సంజనా గణేశన్ తన పాఠశాల విద్యను ది బిషప్ స్కూల్లో పూర్తి చేసింది. దీని తరువాత, ఆమె ఇంజనీరింగ్ చదివింది. పూణే లోని సింబయాసిస్ ఇన్‌స్టిట్యూట్ ఆఫ్ టెక్నాలజీలో బీ.టెక్‌ పూర్తి చేసింది. ఆమె మిస్ ఇండియా ఫైనలిస్ట్, 2014లో ఎంటీవి స్ప్లిట్స్విల్లాలలో కూడా పాల్గొన్నది.2021 మార్చి 15న సంజన గోవాలో భారత క్రికెటర్ జస్‌ప్రీత్ బుమ్రాను వివాహం చేసుకుంది. 2023 సెప్టెంబరు 4న, ఈ జంట తమ కుమారుడు అంగద్ జస్ప్రీత్ బుమ్రాను స్వాగతించారు.

 మూలాలు 

వర్గం:1991 జననాలు
వర్గం:జీవిస్తున్న ప్రజలు